

Na osnovu člana 5 Odluke o stipendiranju studenata u Opštini Tuzi ("Službeni list CG - opštinski propisi", br. 32/19, 38/19), Sekretarijat za lokalnu samoupravu Opštine Tuzi, dana 30.09.2020. godine raspisuje
K O N K U R S
ZA DODJELU STIPENDIJE

Opština Tuzi će u studijskoj 2020/21 godini stipendirati  redovne studente primijenjenih osnovnih studija i akademskih osnovnih studija.
Stipendije se dodjeljuju za jednu studijsku godinu u visinu od 50,00 eura mjesečno i isplaćivaće se za deset mjeseci studijske godine.
Pravo na dodjelu stipendije ostvaruje se prijavom na ovaj Konkurs. Da bi kandidati bili uzeti u razmatranje za dodjelu stipendije, moraju da:
   - imaju crnogorsko državljanstvo,
   - imaju prebivalište u opštini Tuzi,
   - su prema nastavnom programu ustanove visokog obrazovanja na kojoj studiraju, položili iz prethodne godine studija sa najnižim indeksom uspjeha 8,5 i najmanje 90% ECTS kredita,
   - su prvi put upisali semestar studijske godine,
   - nisu obnovili nijednu godinu tokom studija,
   - nisu u radnom odnosu,
   - nisu stariji od 25 godina.
U pravcu dokazivanja ispunjavanja ovih uslova, kandidati koji konkurišu za dodijelu stipendije uz prijavu na konkurs prilaže sljedeća dokumenta:
   - potvrdu o prebivalištu,
   - potvrdu o upisu godine studija,
   - potvrdu o položenim ispitima iz prethodne godine,
   - potvrdu o visini ostvarenih ECTS kredita,
   - potvrdu o ostvarenoj prosječnoj ocjeni,
   - dokaz (izjavu) da nije u radnom odnosu,
   - dokaz (izjavu) da student ne prima drugu stipendiju.

Poslednji dan roka za podnošenje prijave je 30. oktobar 2020. godine
Prijava se, sa priloženom dokumentacijom, podnosi Sekretarijatu za lokalnu samoupravu najkasnije do naznačenog datuma. Prijava se može predati na arhivi opštine Tuzi, ili putem pošte. Sve potrebne informacije je moguće dobiti putem telefona na broj 020/875-167.
Neblagovremene i nepotpune prijave se neće razmatrati. Nakon isteka roka za podnošenje prijava Komisija utvrđuje listu studenata koji ispunjavaju uslove konkursa. Lista se objavljuje na web sajtu i na oglasnoj tabli Opštine. Učesnici konkursa imaju pravo prigovora Komisiji za dodjelu stipendija u roku od 8 dana od dana objavljivanja liste.

Sekretarijat za lokalnu samoupravu Opštine Tuzi
                                                         Broj: 04-032/20-9211

